Source: http://diskusia.katasternehnutelnosti.sk/viewtopic.php?t=1280&p=3933
Timestamp: 2019-05-23 19:04:56+00:00
Document Index: 109919

Matched Legal Cases: ['súd ', 'súd ', 'súd ', 'súd ', 'súd ', 'súd ']

Ako získať podiel v “E” čkovej parcele, ktorý má nezisteného vlastníka ? - diskusia.katasternehnutelnosti.sk
dedicka
Komentárov: 10
Člen od: 14.5.2018, 14:50
Kontaktujte dedicka
Post autor dedicka » 7.12.2018, 13:37
Momentálne riešim LV, ktorý má 11 spoluvlastníkov . 9 zistených a 2 nezistení vlasntníci.
Ja zatiaľ nevlastním žiadny podiel, len moja mama a najbližšia rodina.
Jedná sa o 4 E-čkové parcely v extraviláne obce umiestnené hneď vedľa seba o celkovej výmere asi 1000m2.
So 7- mimi spoluvlastníkmi ktorí su moja najbližia rodina som sa dohodla že dostanem ich podiely do svojho vlastníctva, a to darovacou zmluvou a zmluvou o zámene parciel (vymieňame parcely aj z iných LV)
Chcem vedieť, či v tomto prípade platí predkupné právo, keďže nikto nič nepredáva a medzi nami si svoje podiely darujeme, zameníme ? Musia o tom byť ostatní spoluvlastníci upovedomení ?
Podiely od dvoch ďalšich zistených spolovlastníkov , ktorí sú veľmi vzdialená rodina chcem získať kupnopredajnou zmluvou.
Po týchto všetkých procedúrach by som mala byť väčšinovým vlastníkom pozemku.
Ostávajú však ešte 2 podiely nezistených vlastníkov, ktoré spolu obidva tvoria 9/20 z výmery, takže tesne pod 50% pozemku.
Veľmi pravdepodobné že títo nezistení vlastníci sú po smrti, keďže posledný zápis je z roku 1927.
Aké sú možnosti získania týchto dvoch podielov do môjho vlastníctva?
Treba v tomto prípade podávať návrh na dedičské konanie ? ktorý by som ja aj tak nemohla podať, keďže nie som právoplatný dedič.
Alebo dá sa to riešiť aj inak ?
Re: Ako získať podiel v “E” čkovej parcele, ktorý má nezisteného vlastníka ?
Post autor dedicka » 7.12.2018, 17:12
Oprava : mala som na mysli NEZNAMYCH vlastnikov, nie nezistenych.
Existuje zaznam o mene , ale bez datumu narodenia a bez trvaleho bydliska.
Komentárov: 856
Post autor lukas » 8.12.2018, 13:57
Predkupné právo sa týka aj darovania, ale vo Vašom prípade na ňom nezáleží.
Za prvé, od všetkých vlastníkov, ktorým reálne môžete dať možnosť využiť predkupné právo, ich podiel odkupujete. Za druhé, predkupné právo nie je absolútne, kataster to nezaujíma a prevod povolí - ten, komu nebola poskytnutá možnosť využiť predkupné právo, sa ho môže domáhať len cestou súdu a to v lehote troch rokov od prevodu - s tým vám nezistení vlastníci takmer určite problém neurobia.
V prípade podielov nezistených vlastníkov je viacero možností a odporúčam využiť služby advokáta.
Môžete skúsiť zistiť, kto to boli, kto sú ich dedičia - ak boli spoluvlastníci s Vašimi príbuznými a mamou, možno ide o nejakú vzdialenejšiu rodinu.
Tiež je možnosť vyporiadania podielového spoluvlastníctva, kde súd na návrh vlastníka rozdelí pozemok.
Alebo návrh na dedičské konanie - síce nie ste účastníčka, ale ak súd zistí, že je dôvod na konanie, začne ho - to je však otázka na advokáta, čo súd potrebuje k tomu, aby mal dôvod predpokladať, že nezistení zomreli. Plus môže vzniknúť problém, že ak sa nenájdu dedičia, ako odúmrť to nadobudne štát a potom budete musieť riešiť odkúpenie od štátu, čo nebude jednoduché.
Post autor dedicka » 10.12.2018, 10:38
Ďakujem za odpoveď Lukas .
Čakám momentálne na zápis do katastra, práve sme podpísali s rodinou zmluvu a dali návrh na nový vklad. Všetko nasvädčuje tomu, že dediči tých zvyšných dvoch nezistených vlastníkov sú rovnakí 2 ja ľudia , ktorí su už aj medzi zistenými vlastníkmi na LV , od ktorých chcem podiely kupovať. Ale môže ich tam byť aj viac dedičov.
Ťažko sa s nimi komunikuje. Takže budem sa musieť s nimi teda dohodnúť aby vysporiadali svoje dedičské podiely aby som to mohla potom od nich odkúpiť ? Totižto parcely o ktoré sa jedná sú síce v extraviláne obce, ale podľa obecného nariadenia sa musia pravidelne kosiť , udržiavať a celé roky chodila kosiť tieto parcely moja najbližšia rodina.
Takže dvaja veľmi vzdialení rodinní príslušníci - spoluvlastníci od ktorych chcem podiely kupovať a ktorí sú pravdepodopne aj dediči nezistených podielov podľa mna nie len že netušia kde sa ich podiely v pozemkoch nachádzajú, (nikdy v tej obci nebývali ani nechodili tam ) ale ani netušili že sa treba o pozemky starať. (bohužiaľ ani my- naša rodina sme netušili že títo ľudia su tiež na LV )
Mám nejaké šance ak to nebudú chcieť dedičsky vysporiadať ? súd a pod?
Post autor dedicka » 10.12.2018, 10:48
Pokiaľ viem , tak podielovo vysporiadať pozemky, kde by súd rozdelil pozemok, nie je možne v prípade "E"-čkových parciel v extraviláne, pokiaľ nemajú minimálne 2000m2? neviem, či to platí. Ono aj tak tých 1000m2 v LV je v 4 och parcelách, tak jedine, že už existujúce parcely by sa podelili.
Post autor lukas » 10.12.2018, 14:02
Máte pravdu, ten extravilán som prehliadol. Vysporiadať rozdelením to potom nepôjde, súd by však mohol prikázať pozemok Vám (do vlastníctva) za primeranú náhradu.
Ak viete, kto by môžu byť dedičia, najlepšie riešenie je motivovať dotyčné osoby, aby si to prededili a potom previedli na Vás. Motiváciou môže Váš prísľub, že to od nich potom odkúpite. Toto je najlepšie riešenie - žiadne súdy, žiadne naťahovačky.
Post autor dedicka » 10.12.2018, 15:47
Vďaka ešte raz a radu.
V to aj dúfam, že sa s nimi nejako dohodnem , tiež by som sa nerada súdila.